19/04/2016 | Administración LocalMunicipal
Abegondo
Aprobación definitiva da modificación da Ordenanza fiscal reguladora do prezo público pola prestación de actividades deportivas e culturais

ANUNCIO DE APROBACIÓN DEFINITIVA APROBACIÓN DEFINITIVA MODIFICACIÓN DA ORDENANZA FISCAL REGULADORA DO PREZO PUBLICO POLA PRESTACIÓN DE ACTIVIDADES DEPORTIVAS E CULTURAIS O Concello Pleno, en sesión ordinaria celebrada o día 21 de xaneiro de 2016 acordou a aprobación inicial da modificación da Ordenanza Fiscal reguladora do reguladora do prezo publico pola prestación de actividades deportivas e culturais. Na data 16 de febreiro de 2016 publicouse o anuncio da aprobación inicial no Boletín Oficial da Provincia da Coruña (BOP núm.30) e no taboleiro municipal de anuncios por un prazo de trinta días, sen que se producisen reclamacións. Ao non presentarse reclamacións durante o prazo de exposición ao público, queda elevado a definitivo o acordo plenario inicial, cuxo texto íntegro se fai público, para o seu xeral coñecemento e en cumprimento do disposto no artigo 70.2 da Lei 7/1985, do 2 de abril, reguladora das bases do réxime local: ORDENANZA FISCAL REGULADORA DO PREZO PÚBLICO POLA PRESTACIÓN DE ACTIVIDADES DEPORTIVAS E CULTURAIS ARTIGO 1.–FUNDAMENTO E NATUREZA. En uso das facultades contidas no artigo 106 da Lei 7/1985, do 2 de abril, reguladora das bases do réxime local e de conformidade co disposto no artigo 20 en relación cos artigos 15 a 19 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, este Concello establece o prezo público pola realización de actividades de carácter físico deportivas, culturais e socio-educativas nas diversas instalacións municipais. ARTIGO 2.–CONCEPTO. Os prezos públicos regulados nesta ordenanza constitúen o feito impoñible da utilización do servizo de actividades físico deportivas, culturais e socio-educativas que serán satisfeitas polo usuarios que voluntariamente soliciten a realización das actividades que sexan realizadas polo Concello. ARTIGO 3.–SUXEITO PASIVOS. Os prezos públicos regulados nesta Ordenanza constitúen prestacións patrimoniais de carácter público que serán satisfeitas polos usuarios que voluntariamente soliciten a realización das actividades sinaladas no artigo 2 desta ordenanza, que sexan organizadas polo municipio. Se con posterioridade ao establecemento do presente prezo público, cesasen na prestación do servizo as instalacións privadas que actualmente concorren na realización de actividades similares ás que se desenvolven nas instalacións municipais, o prezo público transformarase en taxa. En caso de resultar preceptiva a transformación anterior, o Concello aprobará a Ordenanza fiscal correspondente reguladora da taxa pola prestación de servizos nas instalacións municipais, que entrará en vigor a partir da data na que se publique no Boletín Oficial da Provincia a súa redacción definitiva. Cando os prezos públicos por servizos nas instalacións municipais, de carácter periódico teñan que transformase en taxa pola causa prevista no apartado 2.º, non será preciso realizar a notificación individual á que se refire o artigo 102.3 da Lei 58/2003, do 17 de decembro, xeral tributaria, sempre que o suxeito pasivo e a cota da taxa coincidan co obrigado ao pago e o importe do prezo público ao que substitúe. ARTIGO 4.–COTA TRIBUTARIA. A.–O importe do prezo público fixado cubrirá, como mínimo, o custo das actividades prestadas, podendo fixarse un prezo público por debaixo do custo cando existan razóns sociais benéficas, culturais ou de interese público que así o aconsellen. B.–Dadas as características das actividades e servizos obxecto deste prezo publico, a contía do prezo público regulada nesta ordenanza será a que fixe, en cada caso, o Pleno da corporación, ou en caso de delegación deste, a Xunta de Goberno Local, de acordo co artigo 47 do Real decreto lexislativo 2/2004, do 5 de marzo, e co artigo 23 da Lei 7/1985, do 2 de abril. As contías das tarifas que sexan aprobadas realizaranse atendendo ás propostas-memorias económicas e de actividade que presenten os diferentes servizos encargados de desenvolver os servizos e actividades financiadas polos prezos que se establezan, sen que o importe da taxa poida ser inferior ao custo do servizo prestado e da actividade realizada. Non obstante, e atendendo a razóns sociais benéficas, culturais ou de interese público, poderase reducir o importe dos prezos por debaixo do límite antes sinalado. C.–A contía do prezo público pola realización de actividades será única para toda a tempada e dará dereito a participar en calquera actividade do programa de actividades municipais, cos requisitos regulamentariamente establecidos. D.–Unha vez acordados os prezos de cada servizo ou actividade, o acordo será exposto no taboleiro de anuncios e páxina web do Concello para efectos da súa publicidade. E.–O Concello de Abegondo resérvase o dereito de programar cursos ou actividades de carácter gratuíto ou cunha redución de contías de ata unha porcentaxe do 50% para determinados colectivos que se consideren desfavorecidos, previo informe da área de servizos sociais, así como o dereito de reducir o prezo público nas seguintes situacións.  Os colectivos que se consideren desfavorecidos poderán solicitar a redución da taxa, ata un máximo do 15%, previo informe da área de servizos sociais.  As familias numerosas poderán pedir unha redución de ata un máximo do 15% mediante a súa acreditación co libro de familia numerosa.  No caso de existir varias solicitudes coincidentes e estas superen o número de prazas para cada actividade darase preferencia aos particulares empadroados no Concello de Abegondo.  No caso de inscrición simultánea de dous irmáns, menores de idade, nas escolas ou actividades programados polo Concello, poderán solicitar unha redución do 10% aplicable sobre o menor de eles.  No caso de ter dereito a máis dun desconto só se aplicará un deles, non sendo acumulables. Para poder solicitar estas reducións deberanse presentar os seguintes documentos:  Declaración da renda do ano anterior e as tres últimas nóminas ou documento que acredite os ingresos familiares mensuais de todos os que vivan na mesma vivenda.  O libro de familia  Certificado de empadroamento ARTIGO 5.–NORMAS DE XESTIÓN. A obriga de pagar o prezo público nace dende o momento en que se formalice a autorización á participación dun servizo ofertado. O importe dos dereitos será liquidado, a través do ingreso bancario, mediante a indicación dos números de conta bancaria que figuren na inscrición, onde se deberá efectuar o ingreso correspondente a beneficio do Concello con indicación da actividade correspondente. Baixas ou cancelacións: Por regra xeral, unha vez efectuada a inscrición non procederá a devolución dos importes aboados por causas alleas ao Concello de Abegondo. Por causas excepcionais debidamente xustificadas poderase solicitar a devolución do importe aboado, presentando un escrito no Rexistro Xeral do Concello de Abegondo, non producindo efecto ata a data de presentación desta e baixo as seguintes condicións: a) En caso de actividades cunha duración de 1 día: deberase solicitar, previa xustificación debidamente acreditada, con 48 horas de antelación á execución do servizo. Neste suposto devolverase integramente o recibo. b) En caso de actividades cunha duración de máis dun día: deberase solicitar, previa xustificación debidamente acreditada, con dez días de antelación á execución da actividade. Neste caso procederase a reintegrar o importe aboado. c) No caso das actividades do programa cultural e de deportes e as que se xestionan mediante padrón, a baixa deberá ser comunicada antes do inicio do mes correspondente. Neste caso procederase a reintegrar o importe aboado. d) Para os talleres ou actividades socio-educativas e de servizos sociais, actuarase igual que no punto a). En todos os casos será necesario antes da devolución de calquera importe contar cun informe favorable do departamento correspondente. De non cumprir as condicións anteriormente descritas, non terá dereito a devolución ningunha. A realización de calquera actividade quedará suxeita á suficiente demanda. Se non fose posible a realización dalgunha actividade ou servizo por falta de participantes avisaríase coa suficiente antelación. A falta de pago dun recibo, cando este non sexa aboado tras o requirimento por parte do Concello, impedirá ter acceso á actividade. ARTIGO 6.–INFRACCIÓNS E SANCIÓNS. En todo o relativo as infraccións tributarias, así como as sancións que correspondan en cada caso, estarase ao disposto nos artigos 181 e seguintes da Lei 58/2003, do 17 de decembro, xeral tributaria. Abegondo, 5 de abril de 2016. O alcalde José Antonio Santiso Miramontes